জাতীয় পার্টি (মঞ্জু)
জাতীয় পার্টি (মঞ্জু) হচ্ছে জাতীয় পার্টির একটি বিচ্ছিন্ন হয়ে আনোয়ার হোসেন মঞ্জুর নেতৃত্বাধীন একটি দল। নির্বাচন কমিশনে দলটি জাতীয় পার্টি-জেপি নামে নিবন্ধিত। ১৯৯৬ সালে অনুষ্ঠিত বাংলাদেশের জাতীয় সংসদ নির্বাচনে আওয়ামী লীগ সংখ্যাগরিষ্ঠ দল হিসেবে সরকার গঠনের সময় এরশাদের নেতৃত্বাধীন জাতীয় পার্টি আওয়ামী লীগকে সমর্থন দিলেও পরবর্তীকালে চার দলীয় জোটে শরিক হন। তৎকালীন যোগাযোগ মন্ত্রী এবং জাতীয় পার্টির অন্যতম নেতা আনোয়ার হোসেন মঞ্জু এরশাদের সিদ্ধান্তের বিরোধিতা করে নতুন দল গঠন করেন।